钦定古今图书集成/明伦汇编/氏族典/第429卷 > 赵德芳
## 钦定古今图书集成/明伦汇编/氏族典/第429卷 > 赵德芳

按《宋史秦王德芳传》：“德芳，太平兴国元年授兴元尹、
山南西道节度使，同平章事。六年薨，赠中书令、岐王
及谥，子惟叙、惟宪、惟能。惟叙字懋功，拜左千牛卫大
将军，卒。子从照，封安国公。从溥至内殿崇班。惟宪字
有则，累迁左羽林将军，拜资州团练使，大中祥符九
年卒。子从式，封安定郡王。从演，礼宾副使；从戎、从戒”、
从湜并内殿崇班。从贲，供奉官。惟能字若拙，累迁右
神武军将军。大中祥符元年卒。子从古，袭安国公；从
善，内殿承制；从贽，崇班。